CELEX: 32021D1196
Language: sl
Date: 2021-07-19 00:00:00
Title: Izvedbeni sklep Komisije (EU) 2021/1196 z dne 19. julija 2021 o spremembi Izvedbenega sklepa (EU) 2020/167 glede harmoniziranih standardov za določeno radijsko opremo v zvezi z napravami za radijsko določanje v tleh in stenah, opremo za radiofrekvenčno identifikacijo, radijsko opremo za železniške sisteme Euroloop, omrežnimi napravami kratkega dosega, brezžičnimi industrijskimi aplikacijami ter širokopasovnimi radiokomunikacijskimi povezavami za ladje in odobalne naprave

20.7.2021   
               
               
                  SL
               
               
                  Uradni list Evropske unije
               
               
                  L 258/53
               
            
         IZVEDBENI SKLEP KOMISIJE (EU) 2021/1196
         z dne 19. julija 2021
         o spremembi Izvedbenega sklepa (EU) 2020/167 glede harmoniziranih standardov za določeno radijsko opremo v zvezi z napravami za radijsko določanje v tleh in stenah, opremo za radiofrekvenčno identifikacijo, radijsko opremo za železniške sisteme Euroloop, omrežnimi napravami kratkega dosega, brezžičnimi industrijskimi aplikacijami ter širokopasovnimi radiokomunikacijskimi povezavami za ladje in odobalne naprave
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 16 Direktive 2014/53/EU Evropskega parlamenta in Sveta (2) se za radijsko opremo, ki je v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije, domneva, da je skladna z bistvenimi zahtevami iz člena 3 navedene direktive, zajetimi v navedenih standardih ali njihovih delih.
                  
               
                     (2)
                  
                  
                     Komisija je z Izvedbenim sklepom C(2015) 5376 (3) od Evropskega odbora za elektrotehnično standardizacijo (CENELEC) in Evropskega inštituta za telekomunikacijske standarde (ETSI) zahtevala pripravo in revizijo harmoniziranih standardov za radijsko opremo v podporo Direktivi 2014/53/EU (v nadaljnjem besedilu: zahtevek).
                  
               
                     (3)
                  
                  
                     ETSI je na podlagi zahtevka pripravil harmonizirani standard EN 303 258 V1.1.1 za brezžične industrijske aplikacije.
                  
               
                     (4)
                  
                  
                     Na podlagi zahtevka je ETSI revidiral harmonizirane standarde EN 302 066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 in EN 303 276 V1.1.1, sklici na katere so objavljeni v seriji C Uradnega lista Evropske unije (4). To je privedlo do sprejetja harmoniziranih standardov EN 302 066 V2.2.1 za naprave za radijsko določanje v tleh in stenah, EN 302 208 V3.3.1 za opremo za radiofrekvenčno identifikacijo, EN 302 609 V2.2.1 za radijsko opremo za železniške sisteme Euroloop, EN 303 204 V3.1.1 za omrežne naprave kratkega dosega in EN 303 276 V1.2.1 za širokopasovne radiokomunikacijske povezave za ladje in odobalne naprave.
                  
               
                     (5)
                  
                  
                     Komisija je skupaj z ETSI ocenila, ali so navedeni harmonizirani standardi skladni z zahtevkom.
                  
               
                     (6)
                  
                  
                     Harmonizirana standarda EN 303 204 V3.1.1 in EN 303 276 V1.2.1 izpolnjujeta bistvene zahteve, ki naj bi jih zajemala in ki so določene v Direktivi 2014/53/EU. Zato je primerno, da se sklica na navedena standarda objavita v Uradnem listu Evropske unije.
                  
               
                     (7)
                  
                  
                     Harmonizirani standard EN 302 066 V2.2.1 v zadnjem stavku devetega odstavka določbe 6.2.5 ter desetem in enajstem odstavku določbe 6.2.5 omogoča subjektivno razlago in opredelitev specifikacij, določenih v navedenem harmoniziranem standardu. Sklic na navedeni harmonizirani standard bi bilo zato treba objaviti v Uradnem listu Evropske unije z omejitvami.
                  
               
                     (8)
                  
                  
                     Priporočilo Evropske konference poštnih in telekomunikacijskih uprav 74-01 o neželenih emisijah v območju za stransko oddajanje (Priporočilo ERC 74-01 (2019)) določa zahteve za učinkovito uporabo radiofrekvenčnega spektra. Preglednica 6 Priporočila ERC 74-01 (2019) določa, da bi morala biti zaščita omejena na frekvenčno območje 694 MHz. Preglednica 2 harmoniziranega standarda EN 302 208 V3.3.1 ni usklajena s Priporočilom ERC 74-01, saj se mejna vrednost iz navedene preglednice razlikuje od mejne vrednosti iz Priporočila ERC 74-01(2019). Sklic na navedeni harmonizirani standard bi bilo zato treba objaviti v Uradnem listu Evropske unije z omejitvijo.
                  
               
                     (9)
                  
                  
                     Harmonizirani standard EN 302 609 V2.2.1 v preglednici 3 vsebuje nedoslednosti glede frekvenčnih območij za merilni sprejemnik. Sklic na navedeni harmonizirani standard bi bilo zato treba objaviti v Uradnem listu Evropske unije z omejitvijo.
                  
               
                     (10)
                  
                  
                     Določbe 4.2.8.2, 4.2.9.3 in 4.2.10.3 harmoniziranega standarda EN 303 258 V1.1.1 ne opredeljujejo preskusnih metod za dokazovanje skladnosti s specifikacijami iz navedenih določb. Sklic na navedeni harmonizirani standard bi bilo zato treba objaviti v Uradnem listu Evropske unije z omejitvami.
                  
               
                     (11)
                  
                  
                     V Prilogi I k Izvedbenemu sklepu Komisije (EU) 2020/167 (5) so navedeni sklici na harmonizirane standarde, ki zagotavljajo domnevo o skladnosti z Direktivo 2014/53/EU, v Prilogi II k navedenemu izvedbenemu sklepu pa sklici na harmonizirane standarde, ki zagotavljajo domnevo o skladnosti z Direktivo 2014/53/EU z omejitvami. Da se zagotovi, da so sklici na harmonizirane standarde, pripravljene v podporo Direktivi 2014/53/EU, navedeni v enem aktu, bi bilo treba sklica na standarda EN 303 204 V3.1.1 in EN 303 276 V1.2.1 vključiti v Prilogo I k Izvedbenemu sklepu (EU) 2020/167, sklice na standarde EN 302 066 V2.2.1, EN 302 208 V3.3.1, EN 302 609 V2.2.1 in EN 303 258 V1.1.1 pa v Prilogo II k navedenemu izvedbenemu sklepu.
                  
               
                     (12)
                  
                  
                     Zato je treba sklice na harmonizirane standarde EN 302 066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 in EN 303 276 V1.1.1 umakniti iz serije C Uradnega lista Evropske unije (6), saj so bili ti standardi revidirani. V Prilogi III k Izvedbenemu sklepu (EU) 2020/167 so navedeni sklici na harmonizirane standarde, pripravljene v podporo Direktivi 2014/53/EU, ki so umaknjeni iz serije C Uradnega lista Evropske unije. Zato je navedene sklice primerno vključiti v navedeno prilogo.
                  
               
                     (13)
                  
                  
                     Da bi imeli proizvajalci dovolj časa za pripravo na uporabo harmoniziranih standardov EN 302 066 V2.2.1, EN 302 208 V3.3.1, EN 302 609 V2.2.1, EN 303 204 V3.1.1 in EN 303 276 V1.2.1, je treba umik sklicev na harmonizirane standarde EN 302 066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 in EN 303 276 V1.1.1 odložiti.
                  
               
                     (14)
                  
                  
                     Skladnost s harmoniziranim standardom ustvarja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi zato moral začeti veljati nemudoma –
                  
               SPREJELA NASLEDNJI SKLEP:
         
            Člen 1
            Izvedbeni sklep (EU) 2020/167 se spremeni:
            
                        (1)
                     
                     
                        Priloga I se spremeni v skladu s Prilogo I k temu sklepu;
                     
                  
                        (2)
                     
                     
                        Priloga II se spremeni v skladu s Prilogo II k temu sklepu;
                     
                  
                        (3)
                     
                     
                        Priloga III se spremeni v skladu s Prilogo III k temu sklepu.
                     
                  
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 19. julija 2021
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 316, 14.11.2012, str. 12.
         
            (2)  Direktiva 2014/53/EU Evropskega parlamenta in Sveta z dne 16. aprila 2014 o harmonizaciji zakonodaj držav članic v zvezi z dostopnostjo radijske opreme na trgu in razveljavitvi Direktive 1999/5/ES (UL L 153, 22.5.2014, str. 62).
         
            (3)  Izvedbeni sklep Komisije C(2015) 5376 final z dne 4. avgusta 2015 o zahtevi za standardizacijo Evropskemu odboru za elektrotehnično standardizacijo in Evropskemu inštitutu za telekomunikacijske standarde v zvezi z radijsko opremo v podporo Direktivi 2014/53/EU Evropskega parlamenta in Sveta.
         
            (4)  UL C 326, 14.9.2018, str. 114.
         
            (5)  Izvedbeni sklep Komisije (EU) 2020/167 z dne 5. februarja 2020 o harmoniziranih standardih za radijsko opremo, pripravljenih v podporo Direktivi 2014/53/EU Evropskega parlamenta in Sveta (UL L 34, 6.2.2020, str. 46).
         
            (6)  UL C 326, 14.9.2018, str. 114.
      
      
         
            PRILOGA I
            V Prilogi I k Izvedbenemu sklepu (EU) 2020/167 se dodata naslednji vrstici:
            
               
                           Št.
                        
                        
                           Sklic na standard
                        
                     
                           „10.
                        
                        
                           EN 303 204 V3.1.1
                           Naprave fiksnega kratkega dosega (SRD) v podatkovnih omrežjih; Radijska oprema za uporabo v frekvenčnem območju od 870 MHz do 876 MHz z nivoji moči do 500 mW e.r.p.; Harmonizirani standard za dostop do radijskega spektra
                        
                     
                           11.
                        
                        
                           EN 303 276 V1.2.1
                           Pomorske širokopasovne radiokomunikacijske povezave, ki delujejo v pasovih od 5 852  MHz do 5 872  MHz in/ali od 5 880  MHz do 5 900  MHz za ladje in odobalne naprave, vključene v usklajene dejavnosti; Harmonizirani standard za dostop do radijskega spektra“
                        
                     
         
      
      
         
            PRILOGA II
            V Prilogi II k Izvedbenemu sklepu (EU) 2020/167 se dodajo naslednje vrstice:
            
               
                           Št.
                        
                        
                           Sklic na standard
                        
                     
                           „10.
                        
                        
                           EN 302 066 V2.2.1
                           Naprave kratkega dosega (SRD); Naprave za radijsko določanje v tleh in stenah (GPR/WPR); Harmonizirani standard za dostop do radijskega spektra
                           
                              Opomba: Skladnost s tem harmoniziranim standardom ne ustvarja domneve o skladnosti z bistvenimi zahtevami iz člena 3(2) Direktive 2014/53/EU, če se uporabi kar koli od naslednjega:
                           
                                       —
                                    
                                    
                                       v devetem odstavku določbe 6.2.5 navedenega standarda stavek ‚Pri meritvah emisij bi se lahko za zajetje celotnega pasu od 30 MHz do 1 000  MHz uporabila tudi kombinacija dvostožčaste in log-periodne dipolne antene (znane kot log-periodna antena)‘;
                                    
                                 
                                       —
                                    
                                    
                                       deseti odstavek določbe 6.2.5 navedenega standarda;
                                    
                                 
                                       —
                                    
                                    
                                       enajsti odstavek določbe 6.2.5 navedenega standarda.
                                    
                                 
                     
                           11.
                        
                        
                           EN 302 208 V3.3.1
                           Oprema za radiofrekvenčno identifikacijo, ki deluje v frekvenčnem pasu od 865 MHz do 868 MHz z nivoji moči do 2 W in v frekvenčnem pasu od 915 MHz do 921 MHz z nivoji moči do 4 W; Harmonizirani standard za dostop do radijskega spektra
                           
                              Opomba: Za namene domneve o skladnosti z bistveno zahtevo iz člena 3(2) Direktive 2014/53/EU se v preglednici 2 tega harmoniziranega standarda mejna vrednost ‚692 MHz‘ nadomesti z naslednjim: ‚694 MHz‘.
                        
                     
                           12.
                        
                        
                           EN 302 609 V2.2.1
                           Naprave kratkega dosega (SRD); Radijska oprema za komunikacijske sisteme Euroloop; Harmonizirani standard za dostop do radijskega spektra
                           
                              Opomba: Za namene domneve o skladnosti z bistveno zahtevo iz člena 3(2) Direktive 2014/53/EU:
                           
                                       —
                                    
                                    
                                       v drugi vrstici preglednice 3 tega harmoniziranega standarda se mejna vrednost ‚29 090  MHz‘ razume kot ‚27 090  MHz‘;
                                    
                                 
                                       —
                                    
                                    
                                       v tretji vrstici preglednice 3 tega harmoniziranega standarda se mejna vrednost ‚29 100  MHz‘ razume kot ‚27 100  MHz‘.
                                    
                                 
                     
                           13.
                        
                        
                           EN 303 258 V1.1.1
                           Brezžične industrijske aplikacije (WIA); Oprema, ki deluje v frekvenčnem območju od 5 725  MHz do 5 875  MHz z nivoji moči do 400 mW; Harmonizirani standard za dostop do radijskega spektra
                           
                              Opomba: Skladnost s tem harmoniziranim standardom ne ustvarja domneve o skladnosti z bistveno zahtevo iz člena 3(2) Direktive 2014/53/EU, če se ne izvajajo ustrezne preizkuševalne metode za dokazovanje skladnosti z določbami 4.2.8.2, 4.2.9.3 in 4.2.10.3 tega harmoniziranega standarda.“
                        
                     
         
      
      
         
            PRILOGA III
            V Prilogi III k Izvedbenemu sklepu (EU) 2020/167 se dodajo naslednje vrstice:
            
               
                           Št.
                        
                        
                           Sklic na standard
                        
                        
                           Datum umika
                        
                     
                           „17.
                        
                        
                           EN 302 066-2 V1.2.1
                           Elektromagnetna združljivost in zadeve v zvezi z radijskim spektrom (ERM); Slikovni sistemi za radarsko določanje v tleh in stenah (GPR/WPR); Del 2: Harmonizirani EN standard, ki zajema bistvene zahteve člena 3.2 direktive R&TTE
                        
                        
                           20. januar 2023
                        
                     
                           18.
                        
                        
                           EN 302 208 V3.1.1
                           Oprema za radiofrekvenčno identifikacijo, ki deluje v frekvenčnem pasu od 865 MHz do 868 MHz z nivoji moči do 2 W in v frekvenčnem pasu od 915 MHz do 921 MHz z nivoji moči do 4 W; Harmonizirani standard, ki zajema bistvene zahteve člena 3.2 Direktive 2014/53/EU
                        
                        
                           20. januar 2023
                        
                     
                           19.
                        
                        
                           EN 302 609 V2.1.1
                           Naprave kratkega dosega (SRD); Radijska oprema za komunikacijske sisteme Euroloop; Harmonizirani standard za dostop do radijskega spektra
                        
                        
                           20. januar 2023
                        
                     
                           20.
                        
                        
                           EN 303 204 V2.1.2
                           Omrežne naprave kratkega dosega (SRD); Radijska oprema za uporabo v frekvenčnem območju od 870 MHz do 876 MHz z nivoji moči do 500 mW: Harmonizirani standard, ki zajema bistvene zahteve člena 3.2 Direktive 2014/53/EU
                        
                        
                           20. januar 2023
                        
                     
                           21.
                        
                        
                           EN 303 276 V1.1.1
                           Pomorske širokopasovne radiokomunikacijske povezave, ki delujejo v pasovih od 5 852  MHz do 5 872  MHz in/ali od 5 880  MHz do 5 900  MHz za ladje in odobalne naprave, vključene v usklajene dejavnosti; Harmonizirani standard, ki zajema bistvene zahteve člena 3.2 Direktive 2014/53/EU
                        
                        
                           20. januar 2023“